સોનીઓની કેન્દ્ર સામેની લડાઇના ત્રીસમા દિવસે સૌરાષ્ટ્રના સુવર્ણકારોની રાજકોટ ખાતે મહાસભાનું આયોજન કરાયું છે. જોકે તે પહેલા આજે બાઇક રેલી પણ આયોજિત કરવામાં આવી હતી તેમજ રવિવારે સાંજે રેસકોર્સ ખાતે કેન્ડલ માર્ચ પણ આયોજીત કરવામાં આવી હતી. તાજેતરમાં અમદાવાદ ખાતે મળેલી મિટિંગમાં રાજકોટ સહિત સમગ્ર રાજ્યના ઝવેરીઓના સંગઠનોએ સંપૂર્ણ એક્સાઇઝ ડ્યૂટી હટાવવાની માંગ સાથે સરકાર સામેની લડતને ચાલુ રાખવાનું નક્કી કર્યુ હતું.